**รายงานการกำกับ ติดตามการดำเนินงาน ประจำปีงบประมาณ พ.ศ.2566 รอบ 6 เดือน
โครงการฝึกอบรมวิชาผู้กำกับลูกเสือสามัญ ขั้นความรู้ทั่วไปและขั้นความรู้เบื้องต้น (B.T.C.)**

 ☑ โครงการต่อเนื่อง 🞏 โครงการใหม่

**ผู้รับผิดชอบโครงการ**

 **ชื่อ-นามสกุล** นายจักรพันธ์ พวงสมบัติ

1. **หลักการและเหตุผล**

การลูกเสือเป็นกิจกรรมที่มุ่งส่งเสริมและฝึกฝนให้เยาวชนได้รับการพัฒนาทั้งทางด้านร่างกาย สติปัญญา อารมณ์และสังคม ตลอดจนการพัฒนาคุณธรรมและจริยธรรม อันจะส่งผลให้เยาวชนเติบโตเป็นพลเมืองดี มีระเบียบวินัยและความรับผิดชอบ ช่วยสร้างสรรค์สังคมและประเทศชาติให้เจริญก้าวหน้าและเกิดความ สงบสุข ในการที่จะพัฒนากิจการลูกเสือให้บรรลุตามวัตถุประสงค์ของการลูกเสือได้นั้น ผู้บังคับบัญชาลูกเสือควรมีความรู้ ทักษะและประสบการณ์ในการจัดกิจกรรมที่ถูกต้องและเหมาะสม

ในสภาพปัจจุบันข้าราชการครูในสังกัดบางส่วนเป็นครูผู้ช่วย ยังไม่มีวุฒิทางลูกเสือ ขาดประสบการณ์และทักษะในการฝึกอบรมและจัดกิจกรรมลูกเสือ สำนักงานลูกเสือเขตพื้นที่การศึกษาชัยภูมิ เขต ๒ จึงจัดทำโครงการฝึกอบรมผู้กำกับลูกเสือสามัญ ขั้นความรู้ทั่วไปและความรู้เบื้องต้น (B.T.C.) ขึ้น

**2. วัตถุประสงค์**

1. เพื่อให้ผู้เข้ารับการฝึกอบรมมีวุฒิทางลูกเสือ มีความรู้ ทักษะและประสบการณ์ สามารถดำเนินการจัดกิจกรรมลูกเสือ เนตรนารีในสถานศึกษาได้

2. เพื่อเป็นการพัฒนาบุคลากรในสถานศึกษาในสังกัดและใกล้เคียง มีผู้บังคับบัญชาลูกเสือเพียงพอกับการดำเนินงานและจัดกิจกรรมลูกเสือ เนตรนารีในสถานศึกษาของตน

**3. ผลผลิต (Output)**

1. ผู้บริหาร ข้าราชการครู และบุคลากรทางการศึกษา จำนวน 80 คน

**ผลลัพธ์ (outcome)**

1. ผู้ผ่านการฝึกอบรมมีความรู้ ความเข้าใจในบทบาทหน้าที่ของผู้บังคับบัญชาลูกเสือ สามารถนำความรู้ไปฝึกอบรมลูกเสือของตนได้อย่างมีประสิทธิภาพ

**ดัชนีชี้วัดความสำเร็จ (KPIs)**

1. ผู้เข้ารับการฝึกอบรมมีความรู้ ความเข้าใจทักษะทางลูกเสือสามัญที่ถูกต้อง และสามารถนำไปใช้ในการจัดการเรียนการสอนได้ร้อยละร้อย

**4. ประโยชน์ที่ได้รับ**

1. ผู้ผ่านการฝึกอบรมมีความรู้ ความเข้าใจในบทบาทหน้าที่ของผู้บังคับบัญชาลูกเสือ

2. ผู้ผ่านการฝึกอบรมสามารถนำความรู้ไปฝึกอบรมลูกเสือของตนได้อย่างมีประสิทธิภาพ

**5. กลุ่มเป้าหมายผู้ได้รับผลประโยชน์**

1. ผู้บริหาร ข้าราชการครู และบุคลากรทางการศึกษา

**6. ระยะเวลาดำเนินโครงการ**  มกราคม - มิถุนายน 2566

**7. วงเงินงบประมาณที่ดำเนินการจริง** 10,000 **บาท**

**8. แผนการใช้จ่ายเงินงบประมาณ**

|  |  |  |
| --- | --- | --- |
| **แผนการปฏิบัติงาน** | **แผนการใช้จ่ายเงินงบประมาณ** | **รวม** |
| **ไตรมาสที่ 1** | **ไตรมาสที่ 2** | **ไตรมาสที่ 3** | **ไตรมาสที่ 4** |
| ปีงบประมาณ 2566 | ………… | 3,150 | 6,850 | …………….. | 10,000 |
| **รวมทั้งสิ้น** | **10,000** |

**9. ความก้าวหน้าของการดำเนินโครงการ/กิจกรรม**

|  |  |
| --- | --- |
| **กิจกรรมที่ดำเนินการ** | **ความก้าวหน้า** |
| **กิจกรรมที่ 1** ประชุมคณะทำงานและวิทยากร เพื่อวางแผนการจัดอบรม | จัดให้มีการประชุมคณะทำงานและวิทยากร ครั้งที่ 1 ในวันพุธที่ 8 มีนาคม 2566 ณ หอประชุมสายทองสายธารธรรม สพป.ชัยภูมิ เขต 2 เพื่อวางแผนการจัดฝึกอบรมฯ มีผู้เข้าร่วมประชุม จำนวน 27 คน |
| **กิจกรรมที่ 2** ประชุมคณะทำงานและวิทยากร เพื่อเตรียมความพร้อมและจัดสถานที่อบรม | จะจัดให้มีการประชุมคณะทำงานและวิทยากร เพื่อเตรียมความพร้อมและจัดสถานที่ในการฝึกอบรม ในช่วงเดือนเมษายน – พฤษภาคม 2566 |
| **กิจกรรมที่ 3** จัดฝึกอบรมวิชาผู้กำกับลูกเสือสามัญ ขั้นความรู้ทั่วไปและขั้นความรู้เบื้องต้น (B.T.C.) | จะดำเนินการจัดฝึกอบรมวิชาผู้กำกับลูกเสือสามัญ ขั้นความรู้ทั่วไปและขั้นความรู้เบื้องต้น (B.T.C.) ให้แก่ผู้บริหาร ครู และบุคลากรทางการศึกษา ในระหว่างวันที่ 9 - 12 พฤษภาคม 2566 ณ ค่ายลูกเสือโรงเรียนเนรมิตศึกษา ตำบลโอโล อำเภอภูเขียว จังหวัดชัยภูมิ |

**10. ภาพกิจกรรม**







